C 214/178
DA
Den Europæiske Unions Tidende
16.6.2023
Tirsdag den 17. januar 2023
Ændring 12 Forslag til forordning Betragtning 22 Kommissionens forslag (22)
Ændring
For at nedbringe forsinkelserne i forbindelse med behandlingen af anmeldelser af overførsel af affald og lette udvekslingen af oplysninger mellem de relevante myndigheder er det nødvendigt, at udstedelsen og udvekslingen af oplysninger og data vedrørende indivi­ duelle overførsler af affald inden for Unionen sker elektronisk.
Det er også nødvendigt at tillægge Kommis­ sionen beføjelse til at fastlægge de proceduremæssige og operationelle krav til den praktiske gennemførelse af de systemer, der skal sikre denne elektroniske indsendelse og udveksling af oplysninger (f.eks.
sammenkobling, arkitek­ tur og sikkerhed).
Det er også nødvendigt at give de kompetente myndigheder i medlemsstaterne og de økonomiske operatører tilstrækkelig tid til at forberede overgangen fra en papirbaseret tilgang som fastsat i forordning (EF) nr.
1013/2006 til en tilgang baseret på elektronisk udveksling af oplysninger og dokumenter.
Denne nye forpligtelse bør derfor finde anvendelse 24 måneder efter datoen for denne forordnings anvendelse.
(22)
For at nedbringe forsinkelserne i forbindelse med behandlingen af anmeldelser af overførsel af affald og lette udvekslingen af oplysninger mellem de relevante myndigheder og de økonomiske operatører er det bydende nødvendigt, at udstedelsen og udvekslingen af oplysninger og data vedrørende individuelle overførsler af affald inden for Unionen sker elektronisk.
Det centrale system og det nationale system bør være indbyrdes forbundne og fuldt operationelle.
For at gøre det lettere at nedbringe forsinkelser er det afgørende, at disse systemer giver mulighed for dokumentdeling og inde­ holder en fuldt søgbar database med oplysninger om specifikke overførsler af affald.
Det er også nødvendigt at tillægge Kommissionen beføjelse til at fastlægge de proceduremæssige og operationelle krav til den praktiske gennemførelse af de systemer, der skal sikre denne elektroniske indsendelse og udveksling af oplysninger (f. eks. sammenkobling, arkitektur og sikkerhed).
Det er også nødvendigt at give de kompetente myndigheder i med­ lemsstaterne og de økonomiske operatører tilstrækkelig tid til at forberede overgangen fra en papirbaseret tilgang som fastsat i forordning (EF) nr.
1013/2006 til en tilgang baseret på elektronisk udveksling af oplysninger og dokumenter.
Denne nye forpligtelse bør derfor finde anvendelse 24 måneder efter datoen for denne forord­ nings ikrafttræden, inden hvilken adgang til det centrale system i den endelige udgave bør gives til de relevante myndigheder med henblik på testning og læring.
Ændring 13 Forslag til forordning Betragtning 22 a (ny) Kommissionens forslag
Ændring (22a) De kompetente myndigheder bør sikre, at der findes
alternative procedurer som sikkerhedsgarantier i det elektroniske system.
I tilfælde af et midlertidigt svigt i det centrale system bør data fortsat beskyttes og være tilgængelige, og procedurer i forbindelse med overførsler bør gennemføres uden unødige forsinkelser.